CELEX: 62021TN0691
Language: et
Date: 2021-10-27 00:00:00
Title: Kohtuasi T-691/21: 27. oktoobril 2021 esitatud hagi – Alcogroup ja Alcodis versus komisjon

20.12.2021   
            
            
               ET
            
            
               Euroopa Liidu Teataja
            
            
               C 513/35
            
         
      27. oktoobril 2021 esitatud hagi – Alcogroup ja Alcodis versus komisjon
      (Kohtuasi T-691/21)
      (2021/C 513/50)
      Kohtumenetluse keel: prantsuse
      
         Pooled
      
      
         Hagejad: Alcogroup (Brüssel, Belgia) ja Alcodis (Brüssel) (esindajad: advokaadid P. de Bandt, C. Binet ja M. Nuytten)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada vaidlustatud otsus;
               
            
                  —
               
               
                  mõista kõik käesoleva menetluse kohtukulud välja komisjonilt.
               
            
         Väited ja peamised argumendid
      
      Hagejad esitasid hagi komisjoni 17. septembri 2021. aasta otsuse peale, millega hagejatel paluti alustada teatud tingimustel uuesti kokkuleppemenetlust asjas AT.40054 – Ethanol Benchmarks; hagi toetuseks esitasid nad kaks väidet.
      
                  —
               
               
                  Esimene väide, et on rikutud kokkuleppemenetlusele kohaldatavaid eeskirju. Hagejad väidavad sellega seoses, et võttes vastu vaidlustatud otsuse, milles hagejatel palutakse alustada teatud tingimustel uuesti kokkuleppemenetlust, on komisjon rikkunud kokkuleppemenetlusele kohaldatavaid eeskirju. Nimelt ei võimalda kohaldatavad eeskirjad komisjonil esiteks menetluse selles etapis kokkuleppemenetlust uuesti algatada ja teiseks ei võimalda eeskirjad tal seda teha, pannes hagejatele kohustuse loobuda igasugusest arutelust nende asjaolude üle, mis neile on ette heidetud.
               
            
                  —
               
               
                  Teine väide, et on rikutud kaitseõigusi. Hagejad leiavad, et komisjon ei saa uue kokkuleppemenetluse algatamist seada sõltuvusse tingimusest, et nad loobuvad nendest argumentidest, mille nad olid esitanud tavapärase menetluse raames pärast seda, kui esimene kokkuleppemenetlus ebaõnnestus.